CELEX: 62019CN0092
Language: hu
Date: 2019-02-05 00:00:00
Title: C-92/19. sz. ügy: A Consiglio di Stato (Olaszország) által 2019. február 5-én benyújtott előzetes döntéshozatal iránti kérelem — Burgo Group SpA kontra Gestore dei Servizi Energetici SpA — GSE

27.5.2019   
            
            
               HU
            
            
               Az Európai Unió Hivatalos Lapja
            
            
               C 182/9
            
         
      A Consiglio di Stato (Olaszország) által 2019. február 5-én benyújtott előzetes döntéshozatal iránti kérelem — Burgo Group SpA kontra Gestore dei Servizi Energetici SpA — GSE
      (C-92/19. sz. ügy)
      (2019/C 182/11)
      Az eljárás nyelve: olasz
      
         A kérdést előterjesztő bíróság
      
      Consiglio di Stato
      
         Az alapeljárás felei
      
      
         Felperes: Burgo Group SpA
      
         Alperes: Gestore dei Servizi Energetici SpA — GSE
      
         Az előzetes döntéshozatalra előterjesztett kérdések
      
      
                  1)
               
               
                  Ellentétes-e a 2004/8/EK irányelvvel (1) (különösen annak 12. cikkével) a 20/2007. sz. felhatalmazáson alapuló rendelet 3. és 6. cikkének olyan értelmezése, amely szerint a 79/1999. sz. felhatalmazáson alapuló rendeletben (különösen a 11. cikkben és az annak végrehajtását szolgáló Delibera 19 marzo 2002 n. 42/02 dell’Autorità dell’energia elettrica e del gas-ban [a 2002. március 19-i 42/02. sz. villamosenergia- és gázügyi hatósági határozat]) meghatározott kedvezményekben a nem nagy hatásfokú kapcsolt energiatermelő létesítmények 2010. december 31. után is egyaránt részesülhetnek?
               
            
                  2)
               
               
                  Ellentétes-e az EUMSZ 107. cikkel a 20/2007. sz. felhatalmazáson alapuló rendelet 3. és 6. cikkének a fenti 1) pontban megjelölt értelmezése, amennyiben ez a rendelkezés — ekként értelmezve — „állami támogatást” valósíthat meg, így ellentétes lehet a szabad verseny elvével?
               
            
                  3)
               
               
                  Az 1) és 2) pontban foglaltakkal összefüggésben, figyelembe véve a fellebbező által előadottakat, megfelel-e az egyenlőség és a hátrányos megkülönböztetés tilalma közösségi jogi elveinek az olyan nemzeti szabályozás, amely lehetővé teszi, hogy a nem nagy hatásfokú kapcsolt energiatermelő létesítmények támogatási rendszereinek alkalmazása 2015. december 31-ig fennmaradjon; mivel ekként értelmezhető az olasz nemzeti jog a d. lgs. 3 marzo 2011 n. 28 (a 2011. március 3-i 28. sz. törvényerejű rendelet) 25. cikkének 11. bekezdése révén, amely rendelkezés 2016. január 1-jétől kezdődően — sőt (a d. lgs. 4 luglio 2014 n. 102 [a 2014. július 4-i 102. sz. felhatalmazáson alapuló rendelet] 10. cikkének 15. bekezdése révén) 2014. július 19-ig — hatályon kívül helyezi a 79/1999. sz. felhatalmazáson alapuló rendelet 11. cikkében foglalt normákat?
               
            
         (1)  A hasznos hőigényen alapuló kapcsolt energiatermelés belső energiapiacon való támogatásáról és a 92/42/EGK irányelv módosításáról szóló, 2004. február 11-i 2004/8/EK európai parlamenti és tanácsi irányelv (HL 2004. L 52., 50. o.; magyar nyelvű különkiadás: 12. fejezet, 3. kötet, 3. o.).